ועדת הכספים, כנסת 20, פרוטוקול מספר 902, 2018-01-01 10:42

משה גפני: בוקר טוב.

משה גפני: אני פותח את ישיבת ועדת הכספים.

משה גפני: הצעה לסדר.

מיקי לוי: תודה אדוני.

מיקי לוי: בוקר טוב.

מיקי לוי: אתמול אדוני נקרא בדחיפות לראש הממשלה.

מיקי לוי: אני מבין שיש דברים דחופים מאוד.

מיקי לוי: חבר הכנסת וקנין החליף אותך וראינו חבורה של חברי קואליציה שמתנהלים כמו כבשים.

מיקי לוי: לא עוד שכל השנה הם באים, מרימים, מורידים את היד ולא יודעים על מה הם מדברים בכלל, בקושי קוראים את החומר, אתמול כולם ברחו בשעות הצהרים וללא אחריותם של חברי האופוזיציה, חבריי שישבו כאן יחד אתי עד לשעה 3:30 וגילינו אחריות בהסדרת נושא הקרן הקיימת והצלחנו להוריד מדרישות האוצר משני מיליארד שקלים למיליארד שקלים, כי הנה פתאום היינו גם הרוב, האופוזיציה הייתה הרוב כי חברי הקואליציה ברחו.

מיקי לוי: לא רק שהם מצביעים כמו כבשים אלא הם גם בורחים כמו כבשים, כמו עדר.

מיקי לוי: רק הרועה נשאר.

מיקי לוי: חבר הכנסת וקנין שחמתו בערה בו בגלל הצעקות של חבר הכנסת רוזנטל ושלי.

יצחק וקנין: בלעדיך לא היינו מסיימים.

מיקי לוי: בסופו של דבר הצלחנו להעביר ולהסדיר, כך אני מקווה, בוועדה את נושא קרן הקיימת, להקטין את דרישות האוצר למיליארד שקלים, להפסיק את זה ב-2020 וב-2021 זה יהיה מוסדר כמיסוי.

מיקי לוי: זאת לא נקודת זכות לחברי הקואליציה.

מיקי לוי: שיתביישו להם.

משה גפני: תודה רבה על ההצעה לסדר.

משה גפני: אני מבקש להתייחס להצעה לסדר ולומר שאלמלא האופוזיציה האחראית, לא היינו עושים כאן הרבה דברים כולל העניין הזה של מה שהיה אתמול.

משה גפני: אני לא אהבתי את זה.

משה גפני: שמחתי שניתנה לי ההזדמנות מתוקף הנסיבות לברוח, מה שאף פעם אני לא נוהג לעשות.

מיקי לוי: לפחות אתה אומר את האמת.

משה גפני: אני רוצה להודות – לא הספקתי לעשות זאת בטלפון ואני עושה את כאן בפומבי – לחבר הכנסת יצחק וקנין שניהל את זה ביד רמה.

מיקי לוי: לא היה פשוט לו עם הצעקות שהיו כאן.

משה גפני: נכון.

משה גפני: אני מודה לו על זה.

משה גפני: לי היה יותר קשה במשרד ראש הממשלה אצל ראש הממשלה.

משה גפני: היה לי יותר קשה גם בהעברות שהיו כאן.

משה גפני: לא רק מה שאתם יודעים על המרכולים.

משה גפני: היה לי קשה עם ההעברות.

משה גפני: גם שם הייתה לי חזית לא פשוטה.

משה גפני: בסדר, מה לעשות, זה טבע הדברים וכנראה נולדתי לכל מיני מאבקים כאלה.

משה גפני: בסופו של דבר החוק נכון.

משה גפני: בסופו של דבר לא פוגעים בקק"ל באופן כזה שאומרים שלוקחים מהם.

מיקי לוי: הוא מאוזן לחלוטין.

משה גפני: כן.

משה גפני: הם יצטרכו לשלם מסים כפי שנהוג.

משה גפני: אני לא בטוח שעמדתם הם שונה.

משה גפני: בסך הכול הכללי אני לא בטוח.

חיים ילין: זה לא מה שהם רוצים.

משה גפני: אני לא יודע.

משה גפני: אני לא יכול לדבר בשמם.

משה גפני: אני אומר מההתרשמות שלי של מה שהיה בכל הישיבות האלה ולא אהבתי שאנחנו כבר שלוש פעמים מדברים על זה.

משה גפני: אגב, אם זה יקבל שחרור מחובת הנחה, זה יעלה היום למליאת הכנסת, יכול להיות שעד שזה יגיע למליאה, יהיה הסכם.

יצחק הרצוג: זה אמור להגיע בסוף סדר היום שיימשך בערך יומיים.

חיים ילין: אסור להסכים להסכם.

חיים ילין: החוק הזה צריך לעבור.

חיים ילין: די.

חיים ילין: מספיק.

חיים ילין: גפני, אתה מחייך אבל אתה נראה עייף.

משה גפני: אתה אומר אסור.

משה גפני: אסור לחלל שבת ולא צריך להעביר את ההסכם עם קק"ל.

מיקי לוי: איציק, תודה רבה.

מיקי לוי: רבותיי, אנחנו מתחילים בנושא חיסול ענף המדגה המקומי.

מיקי לוי: הצעות לסדר של איתן ברושי, אילן גילאון, שולי מועלם-רפאלי, אחמד טיבי וחיים ילין.

איתן ברושי: אדוני היושב ראש, אני אצמצם בדבריי גם כי חבריי תומכים בדיון הזה וגם כדי לאפשר לחברים שלנו שבאו מרחוק להתייחס.

איתן ברושי: אנחנו עדים פעם נוספת למדיניות שגויה של האוצר שבהדרגה אבל בעקביות מחסל את החקלאות.

איתן ברושי: עמק המעיינות שהוא אסם המדגה של מדינת ישראל, לא רק אבל בעיקר גדלים שם דגי הבריכות, לא דגי הים, הוא במשבר קשה גם מעבר לשאלת המדגה.

איתן ברושי: סובלים ממצוקת תיקון 27 שמעלה את מחיר המים למצב בלתי אפשרי ועד היום השאלה הזאת לא נפתרה.

איתן ברושי: בייסורים נקנית הארץ אבל אף אחד לא התכוון שיהיו ייסורים כל כך קשים, בעיקר במקום שאמרו שהוא לפתחו של גן עדן.

איתן ברושי: תראה מה קרה לפתחו של גן העדן.

איתן ברושי: הוא הפך לגיהינום.

איתן ברושי: הממשלה הופכת את גן העדן, את עמק המעיינות, לגיהינום וליתר ביטחון הביא גם את הכלבת כך שתהיה גם חותמת של כלבת לצערי בחודשים האחרונים.

איתן ברושי: גם בזה משרד החקלאות לא מסוגל לטפל.

איתן ברושי: לסיכום.

איתן ברושי: יש לנו בעיה ולא רק במדגה, בעיקר חוסר הוגנות ומה שתופס את המקום של הדגים תוצרת ישראל, זה יבוא דגים ממדינות שמסבסדות ותומכות את מה שממשלת ישראל שכחה לעשות.

איתן ברושי: לכן אנחנו הבאנו את הנושא הזה לדיון מהיר.

איתן ברושי: אני מודה לך על ההיענות.

יצחק הרצוג: אפשר לדעת מאיזה מדינות מייבאים?

איתן ברושי: קודם כל מסין.

יצחק וקנין: הרוב מסין.

יצחק הרצוג: זה קפוא?

עמר בר-לב: אלה דגים מלאי חומרים כימיים.

איתן ברושי: היה ניסיון של משרד האוצר והחקלאות להוריד את הדיון מסדר היום כי האוצר חתם על הצו שמאפשר לקבע את המכס במדרגה האחרונה.

איתן ברושי: כידע להעלות את המכס, האוצר צריך אישור, ולהוריד- שר האוצר יכול לעשות לבד והוא עושה את זה יותר מדי.

איתן ברושי: ולכן, למרות שהעניין כאילו הוסדר, צריך לומר שיש כאן שגיאה גדולה של משרדי הממשלה, בעיקר החקלאות והאוצר, ולכן הדיון הזה חשוב גם אם האוצר יגיד שהוא סידר את העניין.

איתן ברושי: בגדול, העניין לא מטופל נכון.

איתן ברושי: תודה אדוני היושב ראש.

משה גפני: תודה רבה.

משה גפני: קיימנו הרבה דיונים על הנושא הזה.

משה גפני: אילן גילאון, בבקשה.

אילן גילאון: כאמור ובהמשך לדברי חברי, הנושא לא טופל אבל זה מתחיל להיות ריטואל.

משה גפני: אם אפשר להעיר הערה לפני כן.

משה גפני: כנראה בשבוע הבא אני רוצה לקיים דיון על הנושא של ההפחתות.

משה גפני: לקיים דיון על כל ההפחתות שהיו לאחרונה, להביא את ההפחתות ולקיים דיון האם גם היום הפחתה היא דבר שלא צריך אישור של ועדת הכספים.

משה גפני: מי שעשה את זה בהתחלה, התכוון שאם מוזילים דברים, לא צריך אישור.

משה גפני: מתברר שהיום פעמים הוזלה היא החמרה.

איתן ברושי: יש לך על סדר היום הצעה שאני הצעתי בעניין הזה.

משה גפני: בסדר.

משה גפני: נביא אותה.

יצחק הרצוג: יש לך בשבוע הבא גם דיון על המטבעות הדיגיטליים.

משה גפני: כן.

משה גפני: אני מקווה ביום שני.

איתן ברושי: אדוני היושב ראש, אתה חתום, זה חוק המכס והבלו שקובע שהשר לא יכול להפחית.

משה גפני: אגב, ביום שלישי הבא יהיה חופש לוועדה.

משה גפני: אני החלטתי, אחרי מה שהיה כאן בימים האחרונים, שצריך לתת חופש לעובדי הוועדה ולחברי הוועדה.

יצחק הרצוג: ובצדק.

אילן גילאון: תודה אדוני.

אילן גילאון: הדבר חוזר ונשנה.

אילן גילאון: אנחנו כל פעם דנים מחדש בחיסול עוד ענף ועוד ענף.

אילן גילאון: כאן צריך להחליט.

אילן גילאון: אני האחרון שמתנגד להוזלת מחירים, נגיד שהייתה הוזלת מחירים והיא כן זלגה.

אילן גילאון: להגדיל את כוח הקנייה של הציבור, זה דבר חיובי, אינני בהכרח דבר שצריך להיות מלווה בחיסול מקור פרנסתם של אחרים ואיך אומרים עורכי הדין?

אילן גילאון: לחילופי חילופין כאשר מדובר בחקלאות.

אילן גילאון: רבותיי, אתם רוצים לעשות את הדבר הזה, לקנות יותר מוצצים, להוזיל את דג הבקלה, כל מה שאתם רוצים זה בסדר גמור, אבל הדבר הראשון שצריך לשמור אותו זה על כושר קנייה ופרנסה של אנשים אחרים.

אילן גילאון: ולכן, כאשר משרד האוצר, שכמו שאמרת, יכול היום שר האוצר, ללא אישור ועדת הכספים, לעשות את מה שאנחנו קוראים לו הרגולציה, ואני ברוך השם מאוד בעד רגולציה, צריך לשמור על הקודם קודם ועל האחרון אחרון.

אילן גילאון: כלומר, הדייגים חייבים להיות קודמים לדגים וההכנסה של הדייגים למחירי הדגים.

אילן גילאון: כאשר אנחנו מדברים על הפסד בשנה האחרונה של לפחות חמישים מיליון שקלים ומשרד האוצר בשיפוי נותן 25 מיליון שקלים, כאן צריך לבנות, תרתי משמע, רשת שבתוכה אף אחד לא ייפול.

אילן גילאון: את הדברים האלה צריך לברר.

אילן גילאון: עם כל הכבוד, המדיניות הפופוליסטית הזאת, אני קורא לה מדיניות של מוצצים.

אילן גילאון: אגב, גם אין לי שום דבר נגד מוצצים כי יש לי הרבה נכדים ואני רוצה שגם המוצצים יהיו זולים, אבל הדבר הזה חייב להיפסק.

אילן גילאון: צריך לדאוג לראשון ראשון ולאחרון אחרון.

אילן גילאון: קודם כל הבטחת הכנסה כדי שיהיה לאנשים כסף לקנות, ודבר שני, להבטיח את המחיר כדי שאפשר יהיה לקנות הרבה.

אילן גילאון: לכן נדרשנו לכאן, מאותן סיבות.

אילן גילאון: יש כאן סיפור של ענף נוסף בתוך החקלאות באופן כוללני.

אילן גילאון: יש לי מסקנות לגבי הטיפול של שר החקלאות במשרד החקלאות אבל זה לא הזמן להרחיב את הדיבור.

אילן גילאון: כרגע אנחנו מדברים על דגים והדבר הזה הוא פשוט בלתי נסבל.

אילן גילאון: רוצים להוזיל, לפצות באופן מלא.

אילן גילאון: לא, אל תוזילו, תמצאו דרכים אחרים כדי להגדיל את כוח הקנייה של האנשים.

אילן גילאון: לא באמצעות פגיעה במקור פרנסה של אחרים.

עמר בר-לב: זה לא רק עניין של ענף אלא זה גם עניין של אזור.

עמר בר-לב: חלק גדול מהענף הזה מתמקד בעמק המעיינות עם אלטרנטיבות מאוד מוגבלות אחרות לענף הזה.

עמר בר-לב: לכן זה לתת מכה קשה מאוד לאזור שלם במדינת ישראל, אזור שהוא אזור ספר.

עמר בר-לב: אם זאת לא פריפריה, מהי פריפריה?

עמר בר-לב: (היו"ר יצחק וקנין)

יצחק וקנין: חבר הכנסת אחמד טיבי.

אחמד טיבי: אני מצטרף לדברים שאמרו חבריי.

אחמד טיבי: מ-203 מיליון שקלים ב-2015 ל-150 מיליון אחרי הורדת המכס, המספרים אומרים הכול.

אחמד טיבי: זה המקום למצוא פתרון ולתת מענה לאנשים שנפגעים, למגדלי הדגים שנפגעים, וזו הסיבה שיזמנו את הדיון שכבר נדון בעבר וטופל גם בוועדה הזאת.

יצחק וקנין: חיים ילין.

חיים ילין: אנחנו הבאנו עבודה מאוד סדורה בנושא ירידת המיסוי.

חיים ילין: אנחנו גם ראינו שמעט מאוד מהירידה הזאת מחלחלת לאזרח.

חיים ילין: כאן העיוות.

חיים ילין: אם היו באים ואומרים שאנחנו מוזילים את המכס וכל ההנחה הזאת - כי הרי מה עושה האוצר?

חיים ילין: הוא מקטין הכנסות – מחלחלת לתוך הכיס של האזרח, דיינו.

חיים ילין: היינו צריכים עכשיו לדבר במושגים אחרים אבל מה קורה בפועל?

חיים ילין: זה נכנס לכיס של הטייקונים, אותם אנשים שיש להם הסכמים עם מכולות בסין.

חיים ילין: למה הם קונים שם בזול?

חיים ילין: כי הממשלה בסין מממנת ומסבסדת את הדגים שם, מה שכאן לא קורה.

חיים ילין: זה הזוי לחלוטין.

יצחק וקנין: אני עשיתי עבודה על זה.

יצחק וקנין: בפעם הקודמת אני הבאתי את כל העבודה והראיתי והוכחתי שבהורדת המיסוי – בפעם הקודמת, עת החליטו על ההורדה אצל לפיד, ראש המפלגה שלך עת היה שר אוצר, הוא התחיל בזה – ואני אז הבאתי את העבודה והראיתי שהטונה בעולם ירדה, לפחות מהמזרח הרחוק, וגם המושט המפולט, כמעט במאה אחוזים.

יצחק וקנין: זאת אומרת, אחרי הורדת המכס, לפי השיטה הזאת, היינו צריכים לקבל כאן מחיר נמוך למטה אבל זה בכלל לא חלחל למטה.

יצחק וקנין: מי שעשה את הקופון כמו שאתה אומר, אלה הטייקונים.

חיים ילין: שם נמצאת הבעיה.

חיים ילין: במדינת ישראל כנראה הורדת המכס לא מחלחלת לכיס של האזרח.

חיים ילין: אם זה היה קורה, אני חושב שהיינו במציאות אחרת לגמרי ודנים כרגע מה קורה עם הענף, עם הענף היקר הזה של מעט מאוד אנשים שהתיישבו באזור שתאמינו לי, אף אחד אפילו לא רוצה להיכנס למים בקיץ באותו מקום.

חיים ילין: אני אומר לכם את הדברים כמו שהם.

חיים ילין: מעל כל זה, ואני מחבר את זה גם לקק"ל, תראו, הם צריכים לקחת על עצמם את מחזור המים.

חיים ילין: אנחנו הרי כל הזמן באים ומעלים את הרף, ובצדק, אבל ההשקעה היא השקעה של בין שמונים ל-120 מיליון שקלים.

חיים ילין: אני דרשתי שהאוצר לפחות, כחלק מההסכם, ישים גם את הכסף.

חיים ילין: יש עכשיו הזדמנות שגם מסדירים את קק"ל, ואני מציע כבוד היושב ראש שזה יהיה חלק, כחלק מהפרויקטים.

חיים ילין: הרי קק"ל אוסטרליה, כלך היהודים שהולכים דרך קק"ל אוסטרליה, מקבלים פטור ממס על מחזור מים.

חיים ילין: כך עשו בכל עוטף עזה.

חיים ילין: בכל עוטף עזה יש מחזור מים שמומן על ידי קק"ל אוסטרליה.

חיים ילין: אז כאן אפשר לעשות את אותו פרויקט.

חיים ילין: גם כך תראו איך ההכנסות יורדות.

חיים ילין: לא בטוח שאם נקפיא עכשיו את המכס כמו שהוחלט, עדיין לא תהיה ירידה בהכנסות.

חיים ילין: לכן אני חושב שלפחות כל נושא המחזור צריך להיות ממומן על ידי קק"ל ומשרד החקלאות והגנת הסביבה.

חיים ילין: לסיכום.

חיים ילין: אני מבקש, מעבר להסדר שיש כרגע, שלא נגיע לכאן כל שנה.

חיים ילין: כל עוד אלה המספרים, או שתהיה ירידה, להקפיא לחלוטין את המיסוי ואת המכס בצורה כזאת שזה ימשיך לרדת.

חיים ילין: אמרנו ששר האוצר יכול להוריד את זה לבד.

חיים ילין: להפך, אפילו צריכה להיות, אם צריך לעשות, התאמה בעלייה.

יצחק וקנין: תודה.

יצחק וקנין: יושב ראש האופוזיציה, יצחק הרצוג.

יצחק הרצוג: העניין הוא שאתה רואה בערב החגים מכולות שלמות של דגים קפואים מגיעות מכל מיני קצוות תבל, כביכול להוריד מחירים בסופר אבל בסוף המחיר ירד בשישה שקלים, בחמישה שקלים, אבל אזורים שלמים בארץ נכחדים.

יצחק הרצוג: כי מה האלטרנטיבות?

יצחק הרצוג: מה החלופה שהם יכולים לייצר?

יצחק הרצוג: הרי לא מביאים לשם תעשייה ולא מביאים פתרונות אחרים.

יצחק הרצוג: אני חושב שזה ענף נפלא בכל המובנים, גם מבחינת הגנת הסביבה וגם מבחינת הספקת המזון.

יצחק הרצוג: אני מתנגד בתוקף לפתיחת השוק בנושא הזה.

יצחק הרצוג: אני לא יודע מה עוד אפשר לעשות כי זה נראה כאילו אלה החלטות שכבר התקבלו, אבל אני חושב שלא יצאה זעקה מספיק גדולה וצריך לראות את זה.

יצחק הרצוג: עוד מעט האזורים הללו יתייבשו לגמרי.

יצחק וקנין: תודה.

יצחק וקנין: יורם קרין, ראש המועצה האזורית עמק המעיינות.

<יורם קרין: שלום.

<יורם קרין: תודה לממלא מקום היושב ראש, חבר הכנסת וקנין, ולכל חברי הכנסת שהגישו את הנושא הזה לדיון.

<יורם קרין: אני רוצה להזכיר שברקע מתגלגל גם תיקון 27 לחוק המים שאתה מכיר אותו מצוין.

<יורם קרין: בשנתיים האחרונות – אני שנה עשירית ראש המועצה – זה נראה כאילו מישהו מוביל איזו תכנית להיפרד מחבל ארץ.

יצחק הרצוג: ממש כך.

<יורם קרין: לא פחות.

<יורם קרין: כאילו אומרים, או.

<יורם קרין: קיי, הם היו חשובים שם פעם, הם מילאו את תפקידם, עכשיו יש לנו בעיות אחרות, הגבול הזה יחסית שקט, בואו נהרוג את מה שיש שם.

<יורם קרין: השילוב של תיקון 27 לחוק המים, שאתם מכירים אותו מצוין, יחד עם הורדת המכס על יבוא דגים ועוד כל מיני פעולות אחרות, פשוט לא יישאר בחבל ארץ הזה כלום.

<יורם קרין: לא תישאר חקלאות, לא יישארו נופים, לא יהיה מי שידאג לסביבה.

<יורם קרין: אנחנו לקחנו אחריות על האזור שלנו, מה שאנחנו יכולים לעשות.

<יורם קרין: מפתחים אותו, מביאים לשם תושבים, מקימים ישובים אבל אי אפשר בלי פרנסה וענף המדגה אצלנו הוא הבסיס לכל קיום ההתיישבות בעמק.

<יורם קרין: רוב הדגים, דגי הבריכות בארץ, הדגים הטובים, הטריים, האיכותיים, אי אפשר בכלל להשוות אותם ליבוא, מגיעים מעמק המעיינות והממשלה באה ורוצה לחתוך את הענף הזה.

<יורם קרין: למה?

<יורם קרין: אחר כך, בעוד שנתיים, יגלו שמביאים דגים נחותים ואז יקימו ועדת חקירה כדי לראות למה הוזנח חבל ארץ.

<יורם קרין: אנחנו לא ניתן לזה לקרות.

<יורם קרין: נגיע לממשלה.

<יורם קרין: אני קורא לוועדה הזאת לקרוא למשרד האוצר ולכל מי שקשור בזה להתעשת, לבטל את הסיפור הזה של הפחתת המכס.

<יורם קרין: אנחנו עכשיו בדיון ועוד חצי שנה זה יגיע עוד פעם ואחר כך יחביאו איזה סעיף בחוק ההסדרים.

<יורם קרין: אי אפשר עם הסלאמי הזה.

<יורם קרין: צריך להפסיק את הדבר הזה, לעזוב את הענף הזה, להניח תכנית שאנחנו יודעים להכין לפיתוח הענף הזה, להגדלה שלו, להכפלה שלו, ולתת לאזור שלנו להמשיך לגדול ולצמוח.

<יורם קרין: זה חשוב לנו, זה חשוב לבית שאן, זאת העיר שאנחנו חיים אתה בשכנות טובה, בואו נדאג קצת להתיישבות בארץ ישראל.

<יורם קרין: תודה.

יצחק וקנין: אבשלום וילן.

אבשלום וילן: אדוני היושב ראש, אני רוצה להוסיף נימוק אחד שאני מודה שאני קצת מתפלא על כנסת ישראל ועל נבחרי הציבור.

אבשלום וילן: 85 אחוזים מהדגים המיובאים, כמעט שמונים אחוזים מתוכם מגיעים מסין.

אבשלום וילן: רמת האנטיביוטיקה, ההורמונים, המים בהם מגדלים את הדגים, פתאום הבריאות לא חשובה?

אבשלום וילן: כל התקשורת מלאה, ובצדק, בבריאות, הסוכר וכולי, ובנושא הדגים – דום שתיקה.

אבשלום וילן: הייצור המקומי שהוא היום 15 אחוזים מתוך הסיפור, וכל הנימוקים נאמרו כאן, בעצם אין לו כמעט זכות קיום.

אבשלום וילן: דובר על מה שחיים הזכיר, פרויקט של 120 מיליון שקלים, המגדלים שישים מיליון והמדינה שישים מיליון, כדי לנקות את המים שזורמים לנחלים ולשמור על הטבע.

אבשלום וילן: למה כמה שנים כבר מדברים על זה ובינתיים כמעט שום דבר לא זז?

אבשלום וילן: כמעט כל השוק המוסדי, זה מה שנותנים לאנשים לאכול בבר מצוות, בחתונות.

אבשלום וילן: תגידו, לאף אחד זה לא אכפת?

אבשלום וילן: כאילו פתאום אין תודעה בריאותית.

אבשלום וילן: חבר הכנסת אחמד טיבי יצא, חשבתי שהוא ירים את הזעקה הזאת.

אבשלום וילן: אני באמת חושב שכל הסיפור הזה אל מול דגה טרייה, שמזהים לא פעם ולא פעמיים דברים שאינם ראויים מאכל והארץ שותקת.

אבשלום וילן: אני חושב שמישהו צריך לראות גם את הנקודה הזאת.

אבשלום וילן: אנחנו לא ניתן שהענף הזה יחוסל.

אבשלום וילן: אני חושב שאפשר להציל אותו וחייבים לדאוג שיהיה כאן ייצור של דגים טריים ברמה סבירה.

יצחק וקנין: תודה.

יצחק וקנין: דב חנין.

דב חנין: תודה לך אדוני היושב ראש.

דב חנין: אני רוצה להצטרף לחבריי שהציעו את הנושא החשוב הזה ולומר בדאגה שאנחנו מתייחסים היום לא רק למצוקה בתחום הדגים אלא בכלל למצוקה בתחום החקלאות.

דב חנין: כאשר אנחנו מדברים על החקלאות הישראלית, אתה אדוני היושב ראש מכיר את זה גם מענף הלול - - -

יצחק וקנין: את כל הענפים אני מכיר.

דב חנין: כל פעם כשיש איזושהי מצוקה כזו או אחרת, במקום להבין שיש אינטרס לשמור על חקלאות ישראלית, מייבאים בהיקפים גדולים מחוץ לארץ בלי סטנדרטים, בלי חשבון, ובעצם מחסלים את הבסיס עליו החקלאות הישראלית יכולה לעבוד.

דב חנין: אנחנו מדברים כאן על שלוש בעיות.

דב חנין: אנחנו מדברים על בעיה כלכלית, על תחום כלכלי שיש אינטרס למדינה לשמור אותו, תחום החקלאות הוא תחום שיש אינטרס למדינה לשמור אותו, לקיים אותו ולפתח אותו, אנחנו מדברים על הצד הבריאותי ואני לגמרי מצטרף לדברי חבר הכנסת לשעבר אבו וילן.

דב חנין: אגב, כל היבוא החקלאי הוא יבוא שהסטנדרטים בו יותר נמוכים מאשר מה שאנחנו יודעים לייצר בישראל.

דב חנין: כשאנחנו מייבאים בזול, אנחנו לפעמים מייבאים דברים שהם לא מועילים לבריאות הציבור.

חיים ילין: אתה צודק.

חיים ילין: עגבניות ופלפלים שנכנסו מירדן עם וירוס, תקעו את כל החקלאות במדינת ישראל במשך שנתיים, עד שעלו על זה.

חיים ילין: גם הזרעים נדבקו באותו וירוס.

חיים ילין: זאת בדיוק השיטה.

חיים ילין: בסוף אתה מבין לאן זה מגיע, לבטן שלנו.

דב חנין: הנימוק השלישי הוא הנימוק הסביבתי.

דב חנין: אנחנו מדברים בעולם שלנו על צריכה נכונה של מזון, צריכה נכונה של מזון היא מזון מקומי, זה מזון שמגודל בקרבה שלנו ולא מזון שמייבאים אותו ממרחקים אדירים.

דב חנין: בכל הנושאים האלה, אני חייב לומר בצער שאני לא רואה את שר החקלאות.

דב חנין: אני לא רואה את שר החקלאות.

דב חנין: יש שר חקלאות בישראל שמתעסק בענייני חקלאות חוץ מאשר בענייני בנייה בשטחים?

דב חנין: איפה שר החקלאות?

דב חנין: למה אנחנו לא שומעים את קולו?

דב חנין: למה אנחנו לא רואים אותו מתייצב כאן בראש המאבק ונלחם למען החקלאים בישראל?

איתן ברושי: יש לו ניגוד עניינים.

איתן ברושי: הוא נולד בטירת צבי, אז לא נוח לו לטפל בדגים.

דב חנין: אם כך הוא מתנהל, הוא כנראה שכח את המקום בו הוא נולד.

איתן ברושי: זה נכון.

יצחק וקנין: תודה.

יצחק וקנין: גרשון פלד, יושב ראש ארגון מגדלי הדגים.

יצחק וקנין: אחריו אלי שריר.

<גרשון פלד: אני רוצה להודות על הדברים החמים ששמענו עד כה.

<גרשון פלד: כמגדל דגים וכמי שקרוב לעניין, אני רוצה לציין שהענף הוא על פי פחת.

<גרשון פלד: אחרי הורדת המכסים המצב של המגדלים הוא קשה מאוד.

<גרשון פלד: ירדו המכסים בחמישים אחוזים, לקחנו את זה על עצמנו, עשינו הסכם עם האוצר, אנחנו עומדים בו, אבל רק להתחיל טיפה מהסוף, אנחנו צריכים להשקיע בתחנות לאיכות הסביבה מיליוני שקלים.

<גרשון פלד: איך אנחנו יכולים להשקיע מיליוני שקלים בתחנות האלה כאשר הענף מפסיד?

<גרשון פלד: אנחנו כאן במלכוד.

<גרשון פלד: לא רק זה שהענף מפסיד, אלא מחירי המים עולים.

<גרשון פלד: פשוט גזרו עלינו בצורה, אני לא אגיד מתוכננת אבל לא חשבו מספיק על מה שעושים.

יצחק וקנין: אני אחזק את מה שאתה אומר כי גם דב נגע בזה וגם אחרים נגעו בזה.

יצחק וקנין: אני אומר לך בידיעה ברורה שמה שאנחנו יודעים, זה לא רק מה שאמר ידידי חיים ילין לגבי העגבנייה והפלפל ויבוא העגבנייה מתורכיה, איזו איכות של עגבנייה.

יצחק וקנין: אין מוצר אחד בחקלאות שמייבאים אותו שהוא מגיע לרמה של התוצרת הישראלית.

יצחק וקנין: אין מוצר אחד.

יצחק וקנין: אני אומר לך שאם ילכו ויראו את בריכות הדגים, אני לא בטוח שאנשי איכות הסביבה יאשרו להכניס את הדגים האלו לארץ.

דב חנין: בוודאות לא יאשרו.

יצחק וקנין: פעם הראו איך מתבצע כל התהליך.

יצחק וקנין: לצערי הרב מאתנו דורשים להגיע לרף העליון באיכות בכל הדברים, אבל מה שמייבאים אלינו לכאן, אף אחד לא בודק מה האיכות שלו, איך מגדלים את זה ואיך מייצרים את זה.

יצחק וקנין: אני אומר שדג אחד לא ייכנס מסין לכאן אחרי כל מה שהוא עובר, כל התהליכים שהוא עובר.

<גרשון פלד: אני רוצה לומר עוד דבר.

<גרשון פלד: אני בעברי הייתי גם מנכ"ל החברה להגנת הטבע ואני רוצה לקשור בין הדברים.

<גרשון פלד: בריכות הדגים, ויודעים בעמק המעיינות שיש להן חשיבות, יש להן גם חשיבות סביבתית.

<גרשון פלד: הציפורים, התיירות, בית הגידול שמחליף את מה שהיה שם.

<גרשון פלד: תראו את התמונה הזאת.

<גרשון פלד: אנחנו הולכים לחסל אותה ועושים זאת במו ידינו.

<גרשון פלד: כבר היום משקים הודיעו שמפסיקים לגדל דגים.

<גרשון פלד: בשנה הבאה יהיו פחות.

<גרשון פלד: המקום יהפוך לביצות?

<גרשון פלד: לשדות בור?

<גרשון פלד: יחזרו היתושים?

<גרשון פלד: גם בביצות עולה כסף לטפל בהן, לרסס, למנוע אנופלס ולמנוע קדחת.

<גרשון פלד: צריכה להיות כאן חשיבה מחדש.

<גרשון פלד: הורדת המכסים בחמישים אחוזים היא שגויה.

<גרשון פלד: ירדו המכסים בשבעה וחצי שקלים לקילו, אנחנו מקבלים בשני שקלים לקילו.

<גרשון פלד: אי אפשר בצורה הזאת להתקיים ואני עוד לא מדבר על מחיר המים.

<גרשון פלד: אני קורא לכם, אתם הקובעים, משהו צריך לעשות ומהר כיוון שהדברים קורים מהר.

<גרשון פלד: להרוס נורא קל.

יצחק וקנין: תודה.

יצחק וקנין: אלי שריר.

חיים ילין: אדוני היושב ראש, אני מציע, מעבר להחלטה שנקבל כאן, להוסיף בעקבות השינויים, שכל נושא מחזור המים והדרישות של הגנת הסביבה לא ימומנו על ידם.

חיים ילין: זו הבקשה שלנו.

<אלי שריר: שלום, תודה רבה שהזמנתם אותנו לכאן.

איתן ברושי: למה נציגת האוצר לא יושבת ליד השולחן?

איתן ברושי: זה אומר שהם לא בדיון?

יצחק וקנין: לא.

יצחק וקנין: הם בדיון.

איתן ברושי: זו תרבות ידועה באוצר, או לא לבוא או לשבת בצד.

יצחק וקנין: לא.

יצחק וקנין: אם יש לנו אור בקצה, זאת היא.

יצחק וקנין: אל תתקוף אותה.

יצחק וקנין: תן לי להגן עליה.

יצחק וקנין: לא כל פעם צריך לתקוף את האוצר.

איתן ברושי: לאוצר אין אחריות?

יצחק וקנין: למה אין לו אחריות?

איתן ברושי: האחריות העיקרית מוטלת עליו.

אבשלום וילן: דווקא בנושא הזה האוצר היה בסדר גמור.

אבשלום וילן: לא צריך לתקוף אותו.

איתן ברושי: הוא המציא את המדיניות ואחר כך הוא תיקן אותה, אז הוא בסדר.

אבשלום וילן: שלא תתבלבל.

אבשלום וילן: השר המציא.

אבשלום וילן: את כל יבוא הדגים דחף השר.

אבשלום וילן: לפרוטוקול אדוני, חצי שנה לפני שהתחיל היבוא המסיבי, שאלו אותנו עיתונאים האם ידוע לנו שיש אניות בים עם כמויות אדירות של דגים קפואים.

אבשלום וילן: אמרנו לא.

אבשלום וילן: אז הגיע פסח ופתאום באה הקצאה.

אבשלום וילן: חברים, את זה מישהו צריך לחקור, איך כל היבואנים הגדולים - - -

חיים ילין: הנושא נמצא בוועדת ביקורת המדינה.

חיים ילין: זה נמצא בבדיקת ועדת ביקורת המדינה.

יצחק וקנין: אני שוב אומר שהרפרנטית של האוצר עושה את עבודתה נאמנה עד כמה שאפשר.

<אלי שריר: תודה לוועדה, ליושב ראש הוועדה, תודה לחברי הכנסת שאפשרו לנו להשמיע את קולנו.

<אלי שריר: אנחנו בדרך כלל ענף מאוד שקט, מתחת למים.

<אלי שריר: מיקי, אפילו את הכבשים לפעמים שומעים ואותנו לא.

<אלי שריר: תודה שאפשרתם לנו.

<אלי שריר: רוב הדברים כבר נאמרו ונמצאים בניירות שחילקנו.

<אלי שריר: הענף השנה הגיע לפי פחת, חמישים אחוזים הורדה במכס, כניסה אדירה של דגים מיובאים.

<אלי שריר: 17 אלף טון פילה במושגי דג שלם, זה חמישים אלף טון כאשר הייצור שלנו הוא עשרה אחוזים מזה.

<אלי שריר: אנחנו באמת מתמודדים כאן עם משהו בלתי אפשרי.

<אלי שריר: יש כאן זעקה גדולה לעזרה.

<אלי שריר: אנחנו רואים שפדיון הענף ירד ב-52-53 מיליון שקלים.

<אלי שריר: גם כשמסתכלים על התמיכה שקיבלנו, אנחנו עדיין נמצאים בירידה שהעמידה אותנו מתחת לרף שנקבע בהסכם.

<אלי שריר: לצערנו היינו צריכים לנהל משא ומתן מאוד מאוד קשה עם האוצר, גם בשביל לקבל את עצירת המכס שתגיע כאן לאישור בוועדה והיינו צריכים גם לוותר ולהוריד רף בשנה הבאה.

<אלי שריר: אני באמת קורא לוועדה, אם אפשר, לקיים דיון ולדרוש שהנושא של הפחתת המכס ייעצר לתמיד.

<אלי שריר: חמישים אחוזים במכה, זה המון.

<אלי שריר: לפי המתווה בכל שנה, במשך השנים הקרובות, זה אמור לרדת בעוד 12,6 אחוזים עד שזה יגיע למשהו מינימלי.

<אלי שריר: זה יעמיד אותנו במצב בלתי אפשרי.

<אלי שריר: אנחנו מציגים כאן את הירידה של המחירים לצרכן ולמגדל.

<אלי שריר: אצל המגדל כל שקל, זאת המשמעות אם הוא מביא הביתה כסף או לא.

<אלי שריר: בשנת 2017 שהסתיימה אתמול, ככל שאני יודע, עם כספי התמיכה, אף מגדל לא הרוויח כסף והרוב בהפסדים וחלקם בהפסדים קשים מאוד.

<אלי שריר: לתשומת לבכם.

<אלי שריר: זאת אומרת, הענף הזה עם הגב לקיר, משקים עומדים לסגור, מדברים על סגירה בגלל כל האיומים שנוספו כאן מסביב ושמעתם כאן עליהם.

<אלי שריר: באופן כללי בענף מועסקים באופן ישיר כ-500 אנשים.

<אלי שריר: אני חייב לציין שבין ענפי החקלאות הענף הוא ענף קטן מאוד אבל מאוד אהוב על בני הנוער והצעירים.

<אלי שריר: הרבה צעירים במשקים, כולל הבנים שלי, עובדים בענף הזה, עבדו לפני הצבא וצמחו בו למרות שהוא ענף קשה מאו.

<אלי שריר: בבוקר קר וגשום כמו היום – הבאנו אתנו נציגי מגדלים - יורדים לתוך המים עם רשתות.

<אלי שריר: הוא לא ענף קל.

<אלי שריר: הוא לא ענף מפנק אבל אהוב מאוד ומאוד פופולרי.

<אלי שריר: פוגשים בו פחות עובדים זרים ויותר עבודה עברית.

<אלי שריר: במעגלים השונים מועסקים עוד גורמים רבים, אם זה בתחום ההובלה, הלוגיסטיקה, השינוע, המזון והעיבוד.

<אלי שריר: ישב לידי חבר הכנסת אחמד טיבי, הוא הלך, אבל במגזר הערבי, מתוך אלפיים עובדים, אחוז מאוד גדול במפעלי עיבוד הם מכפרים בצפון שזה מקור פרנסתם וגם הם בתוך מעגל התעסוקה שיכול להיפגע.

<אלי שריר: אתם רואים כאן את מספר המגדלים שהלך וירד לאורך השנים והשנה, אחרי שנה קשה כזאת ויש שני משקים ששוקלים ברצינות לסגור.

איתן ברושי: אתה יכול לציין את השמות?

<אלי שריר: עין חרוד איחוד ולהבות הבשן.

יצחק וקנין: כשהוא אומר משקים, אלה לא משק חקלאי אלא זה קיבוץ שלם, או מושב או קיבוץ, שהתעסוקה העיקרית שלהם היא הדגה.

<אלי שריר: כרגע הענף הזה כולו במגזר הקיבוצי.

<אלי שריר: אני לא רואה מושבניק שיכול להתמודד עם הון חוזר ועם ההיקפים שנדרשים כאן.

איתן ברושי: מה עם גן שמואל ומעגן מיכאל?

<אלי שריר: גן שמואל הפסיק לגדל דגי מאכל בשנה שעברה.

<אלי שריר: רוב הבריכות בעוטף חדרה יבשות.

<אלי שריר: מגדלים קצת דגי נוי.

<אלי שריר: מעגל מיכאל על חוף הים, מקטינים ומצמצמים.

<קריאה: היו אלפיים דונם ואנחנו הולכים ויורדים.

<קריאה: לא מרוויחים.

<קריאה: מפסידים.

<קריאה: על כל קילו מפסידים שקל.

<אלי שריר: על האיומים והאתגרים, שמענו כאן אבל מדובר בנושא של מחירי היצף מסין.

<אלי שריר: צריך להבין שהמחירים שם גם בשוק הסיני ירדו מאוד.

<אלי שריר: ההורדה שהגיעה בארץ לידי ביטוי, רובה לא מהמכס אלא מהורדת המחירים שם.

<אלי שריר: מביאים לכאן את הבררה של הבררה במחירים הכי זולים וזאת ההורדה שהצרכן מרגיש.

<אלי שריר: את ההורדה במכס, ישר לכיס של היבואנים.

<אלי שריר: יש כאן תחרות בלתי הוגנת ונגע בזה חבר הכנסת דב חנין.

<אלי שריר: הנושא של הרגולציה, יש כאן תחרות בלתי הוגנת בבדיקה של הדגים.

<אלי שריר: אותנו בודקים בצורה קפדנית וטובה וכך צריך אבל הדגים המיובאים, רק לסבר את האוזן, בשנת 2016 על 16 אלף טון יבוא פילה, נלקחו 16 דגימות.

<אלי שריר: זה הכול.

חיים ילין: אחד לכל אלף.

<אלי שריר: כן.

<אלי שריר: זה פשוט מגוחך.

<אלי שריר: על עשרת האחוזים מהכמויות אצלנו, אנחנו נבדקים אלפי בדיקות.

חיים ילין: 16 אלף טון?

<אלי שריר: כן, וגם כל דגימה לא נבדקת בכל החומרים.

יצחק וקנין: מה יש לבדוק?

יצחק וקנין: הכול שם אלה חומרים ומים.

יצחק וקנין: מה יש לבדוק?

<אלי שריר: פוספטים וכל מיני דברים אחרים.

<אלי שריר: פשוט לא מבצעים בדיקה.

<אלי שריר: משרד הבריאות, ואנחנו בעתירה מינהלית מולו, נכשל בגדול בשמירה על בריאות הציבור.

<אלי שריר: ועדת הכספים צריכה לדאוג לעניין הזה.

<אלי שריר: עליית מחירי המים, יורם אמר, זאת מכת המוות.

מיקי לוי: את מה שאמרת עכשיו, אני ממליץ שתשלח לנו כדי שנקיים דיון בוועדת העבודה, הרווחה והבריאות כי זה לא נושא שלנו.

מיקי לוי: כל הנושא הזה של הפוספטים הוא לא כאן.

מיקי לוי: בכיף הייתי מרים את זה, אבל הוא לא כאן.

מיקי לוי: אם אתם רוצים שנטפל בזה, זה בוועדה אחרת.

<אלי שריר: בסדר גמור.

חיים ילין: היכן שיש שלושה משרדים, תמיד יש כשל.

חיים ילין: את הבריכות בודק הגנת הסביבה, את הדגים בודק משרד הבריאות - - -

<אלי שריר: לא.

<אלי שריר: משרד החקלאות.

<אלי שריר: את היבוא משרד הבריאות.

חיים ילין: כן.

חיים ילין: הבנתי.

חיים ילין: תמיד קורה אותו הדבר.

חיים ילין: כך נכנס הווירוס למדינת ישראל.

<אלי שריר: עליית מחירי המים, זאת מכת מוות לענף הזה שהוא ענף שחייב את המים לשדות הגידול.

<אלי שריר: הוא חי ממים, אין לו ברירה וצריך את המים האלה.

<אלי שריר: הוא משתמש במים שוליים ונחותים שאין להם שום אלטרנטיבה אחרת ועכשיו רוצים שיממנו את האמבטיה הארצית של תקנה 27, של קלקול 27.

<אלי שריר: זה נושא שחייב להיות מטופל כי אחרת כל מה שאנחנו מדברים כאן מיותר.

<אלי שריר: כנ"ל הנושא של ההשקעות ברפורמה.

חיים ילין: אני חושב שאתם לא צריכים לשים שם אפילו שקל אחד.

<אלי שריר: אנחנו כרגע מקדמים תכניות ואף משק לא ישקיע אגורה לפני שהוא ידע לאן הענף הזה הולך.

חיים ילין: אני אומר לך ישירות.

חיים ילין: אמרתי את זה.

חיים ילין: זה צריך להיות חלק ואני מבקש מהיושב ראש שזה יהיה חלק מההחלטה שלנו כאן, שאתם לא מממנים את המחזור.

חיים ילין: (היו"ר משה גפני)

יצחק וקנין: אני אסכם את הדיון, ברשות היושב ראש.

יצחק וקנין: הוועדה קוראת לממשלה, לשר האוצר ולשר החקלאות, לעצור את ההורדה במכס לאלתר.

יצחק וקנין: ענף הדגה במדינת ישראל נמצא בירידה משמעותית עקב הורדת המכסים.

יצחק וקנין: משקים נסגרו ואחרים עומדים לפני סגירה.

יצחק וקנין: יש לתמוך בענף הזה וגם את כל הרפורמות שצריך לעשות אותן כמו שדרוגים בענף, המדינה צריכה לממן את הפעולות הללו על מנת שהענף הזה ימשיך וייצר דגה במדינת ישראל.

יצחק וקנין: אין חלופה לתוצרת כחול לבן.

יצחק וקנין: תודה.

משה גפני: תודה רבה.